**Organizácia a podmienky výchovy a vzdelávania Materskej školy Agátová 637, do konca školského roku 2019/2020**

Na základe rozhodnutia Úradu verejného zdravotníctva SR a rozhodnutia ministra školstva, vedy, výskumu a športu SR (MŠVVaŠ SR) zriaďovateľ v spolupráci s riaditeľkou MŠ rozhodol o znovuotvorení Materskej školy, Agátová 637, Liptovský Mikuláš od 1.6.2020.

Organizácia výchovy a vzdelávania MŠ bude prebiehať za zmenených podmienok v súlade s aktuálnymi hygienicko – epidemiologickými nariadeniami RÚVZ až do ich odvolania.

Zriaďovateľ v spolupráci s riaditeľkou MŠ vykonal medzi rodičmi prieskum záujmu o návštevu MŠ ich dieťaťom. Späť do MŠ budú umiestnené deti podľa kritérií určených v rozhodnutí [MŠVVaŠ SR](https://www.minedu.sk/7536-sk/dotacie-ministerstva-skolstva-vedy-vyskumu-a-sportu-sr/).

**Prevádzka MŠ:**

Materská škola Agátová bude v prevádzke od **1.6.2020** v pracovných dňoch **od** **6:30hod do 15:30hod**. **Maximálny počet jednej skupiny/triedy je 15 detí.**

**Návrat detí do MŠ:**

* **deti, s cieľom ochrany pred komunitným šírením ochorenia COVID – 19 v materskej škole, budú prichádzať do MŠ a odchádzať z MŠ** **len s osobami, ktoré s dieťaťom žijú v spoločnej domácnosti. V prípade, ak bude touto osobou súrodenec, musí byť starší ako 10 rokov**
* zákonný zástupca zodpovedá za dodržiavanie hygienicko – epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy (nosenie rúšok, dodržiavanie odstupov, dezinfekcia rúk)
* zákonný zástupca odovzdáva dieťa výhradne učiteľke, ktorá **dieťa prevezme až po zmeraní teploty a vykonaní ranného filtra**. V prípade podozrenia na ochorenie (nielen na COVID-19) učiteľka dieťa nepreberie
* pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni podpíše písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie
* zákonný zástupca pri odovzdaní dieťaťa do materskej školy denne podpisuje Prehlásenie zákonného zástupcu o zdravotnom stave dieťaťa
* v prípade, že u dieťaťa je podozrenie alebo potvrdené ochorenie na COVID\_19, zákonný zástupca bezodkladne informuje o tejto situácii príslušného vyučujúceho a riaditeľku MŠ. Za týchto podmienok bude dieťa z MŠ vylúčené
* zákonný zástupca rešpektuje pravidlá nosenia hračiek a iného materiálu alebo pomôcok z domáceho prostredia do materskej školy, stanovené riaditeľom materskej školy
* sprevádzajúca osoba zabezpečí umiestnenie rezervného rúška svojho dieťaťa do jeho skrinky
* pred vstupom do triedy si dieťa umyje ruky bežným spôsobom pod dohľadom učiteľky v súlade s aktuálnymi nariadeniami RÚVZ
* **sprevádzajúca osoba sa v priestoroch a areáli materskej školy pohybuje vždy v rúšku resp. v súlade s aktuálnymi hygienicko – epidemiologickými nariadeniami.**
* **celkový čas zdržiavania sa osôb sprevádzajúcich deti do a z MŠ vo vonkajších a vnútorných priestoroch MŠ by nemal presiahnuť 10 minút!!!**

**Odhlasovanie stravy:**

**Vzhľadom na zmenu prevádzky MŠ je možné odhlásiť dieťa zo stravy najneskôr ráno do 6:30 hod. na telefónnom čísle kuchyne: 044/553 11 17**